Ramzan Qodirovning 2021 yilgi daromadi ma'lum bo'ldi

Checheniston rahbari Ramzan Qodirov 2021 yilda 26,5 million rubldan ortiq daromad topdi. Bu haqda uning daromadlari to'g'risidagi deklaratsiyaga tayanib, “TASS” xabar berdi.
Ma'lum qilinishicha, mazkur miqdor 2020 yilga nisbatan 14 baravar kam hisoblanadi. Deklaratsiyada Qodirov 2344,3 kvadrat/metrdan iborat turar-joy binosi, 3668 va 28 361 kvadrat/metrdan iborat ikkita yer uchastkasiga egalik qilishi keltirilgan.
Checheniston rahbari, uning rafiqasi va 11 nafar voyaga etmagan bolalari 300 kvadrat/metr bo'lgan turar-joy binosidan foydalanadi. Deklaratsiyada Ramzan Qodirovning shaxsiy transporti yo'qligi ta'kidlangan.
Checheniston rahbarining rafiqasi 2021 yilda 1,5 million rubldan ko'proq daromad topgan. Shuningdek, u maydoni 209,8 kvadrat metr bo'lgan kvartiraga egalik qiladi. 2020 yilda Qodirovning daromadi 381 million rublni, rafiqasi esa 1,5 million rublni tashkil qilgan.
Avvalroq Bayden va uning rafiqasi 2021 yilda qancha daromad topgani ma'lum qilingandi. Shuningdek, Putin 2021 yilda qancha pul ishlab topgani aniqlangan. Zelenskiyning daromadlari to'g'risidagi deklaratsiya tekshirilgan.